CELEX: C2005/143/77
Language: et
Date: 2005-06-11 00:00:00
Title: Kohtuasi T-148/05: Comunidad Autónoma de Madridi ja Madrid, Infraestructuras del Transporte (MINTRA) 11. aprilli 2005. aasta hagi Euroopa Ühenduste Komisjoni vastu

11.6.2005   
            
            
               ET
            
            
               Euroopa Liidu Teataja
            
            
               C 143/41
            
         Comunidad Autónoma de Madridi ja Madrid, Infraestructuras del Transporte (MINTRA) 11. aprilli 2005. aasta hagi Euroopa Ühenduste Komisjoni vastu
   (Kohtuasi T-148/05)
   (2005/C 143/77)
   Kohtumenetluse keel: hispaania
   Comunidad Autónoma de Madrid ja Madrid, Infraestructuras del Transporte (MINTRA), asukoht Madrid, esitasid 11. aprillil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindajad on advokaadid Cani Fernández Vicién, David Ortega Peciña ja Julio Sabater Marotias.
   Hagejad paluvad esimese astme kohtul:
   
               —
            
            
               tunnistada komisjoni otsus kehtetuks;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolev hagi on esitatud kostja otsuse vastu, millega nõukogu 25. juuni 1996. aasta määruse (EÜ) nr 2223/96 ühenduses kasutatava Euroopa rahvamajanduse ja regionaalse arvepidamise süsteemi kohta (1) lisas A sisse seatud Euroopa arvepidamissüsteemi (edaspidi: “ESA 95”) alusel liigitatakse MINTRA ümber valitsemissektorisse. ESA 95 koosneb erinevatest määratlustest, liigitustest ja arvepidamismetoodika reeglitest, mida liikmesriigid rakendavad rahvamajanduse arvepidamise ja statistika väljatöötamisel. Seda arvepidamissüsteemi kasutatakse ka ülemäärase eelarvepuudujäägi menetluses.
   MINTRA on Madridi piirkonna avalik-õiguslik juriidiline isik kes on registreeritud Consejería de Transportes e Infraestructuras (Transpordi ja Infrastruktuuride nõukogus). MINTRA on juriidiline isik, kes omab isiklikku vara ning täielikku teovõimet. Samuti on tal Madridi piirkonnast sõltumatu laenuvõime.
   Oma nõuete toetuseks esitab hageja järgmised argumendid:
   
               —
            
            
               Erinevate ESA 95 sätete, mis puudutavad institutsiooniliste üksuste liigitust turule orienteeritud või turuvälisteks üksusteks, rikkumine.
            
         
               —
            
            
               Õiguspärase ootuse kaitse põhimõtte rikkumine: vaidlustatud otsusest ilmneb, et Eurostati seisukohtades on toimunud radikaalne muutus, võrreldes MINTRA eelmise liigitusega 14. veebruari 2003. aasta kirjas. MINTRA ümberliigitamine toimus pärast sarnases asjas Austria avalik-õigusliku juriidilise isiku Bundesimmibiliengesellschaft'i kohta tehtud sarnast Eurostati otsust. Siinkohal tuleb juhtida tähelepanu sellele, et vaidlustatud otsus toob hageja ja MINTRA jaoks kaasa äärmiselt rasked rahalised tagajärjed, arvestades, et avalik-õigusliku juriidilise isiku võlg viiakse üle Madridi piirkonna raamatupidamisse. Muuhulgas võib MINTRA olla kohustatud lõpetama lepingud, mis sõlmiti metroovõrgu laiendamise plaani raames, mille Madridi piirkond koostas, arvestades 2003. aasta veebruari liigitust.
            
         
               —
            
            
               Põhjendamiskohustuse rikkumine, kuna muuhulgas puudub vaidlustatud otsuses igasugune viide selle aluseks olevale õiguslikule alusele ning faktilistele asjaoludele.
            
         
      (1)  EÜT L 310, 30.11.1996, lk 1.